**Zmluva o dielo**

**„Projekt Národné parky: Environmentálny vzdelávací časopis pre študentov a žiakov, interaktívno-edukatívna webstránka a kampaň na sociálnych sieťach“**

č. [*doplní Verejný obstarávateľ pred podpisom zmluvy*]

uzatvorená podľa ustanovenia § 536 a nasl. zákona č. 513/1991 Zb. Obchodného zákonníka v znení neskorších predpisov, v súlade so zákonom č. 343/2015 Z. z. o verejnom obstarávaní v znení neskorších predpisov a ust. § 65 a nasl. zákona č. 185/2015 Z. z. Autorského zákona v znení neskorších predpisov

medzi zmluvnými stranami

**Objednávateľ**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

V mene objednávateľa koná: Mgr. Michal Maco, generálny riaditeľ

Bankové spojenie: Štátna pokladnica

IBAN: SK15 8180 0000 0070 0038 9222

Kontaktná osoba: *[doplní verejný obstarávateľ]*

a

**Poskytovateľ**

Obchodné meno: ***[doplní uchádzač]***

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

Kontaktná osoba: *[doplní uchádzač]*

**PREAMBULA**

1. Dňa [*doplní uchádzač*] bola zo strany Objednávateľa vystupujúceho v právnom postavení verejného obstarávateľa podľa zákona č. 343/2015 Z.z. o verejnom obstarávaní v platnom znení (ďalej len „Zákon o verejnom obstarávaní“) vyhlásená verejná súťaž na obstaranie nadlimitnej zákazky „**Projekt Národné parky: Environmentálny vzdelávací časopis pre študentov a žiakov, interaktívno-edukatívna webstránka a kampaň na sociálnych sieťach“**, zverejnením oznámením o vyhlásení verejného obstarávania v Dodatku k Úradnému vestníku EÚ dňa [*doplní uchádzač*] pod č. [*doplní uchádzač*] a dňa [*doplní uchádzač*] vo Vestníku verejného obstarávania č. [*doplní uchádzač*] pod označením [*doplní uchádzač*] (ďalej aj ako „**Verejná súťaž**“ alebo len „**Verejné obstarávanie**“);
2. Ponuka Poskytovateľa predložená do Verejnej súťaže bola na základe kritéria na vyhodnotenie ponúk stanoveného vo Verejnej súťaži vyhodnotená ako úspešná a Objednávateľ túto Ponuku Poskytovateľa prijal;
3. Predmet zákazky má byť zo 100 % miery financovaný z prostriedkov Environmentálneho fondu poskytnutých Objednávateľovi na základe Zmluvy o poskytnutí finančných prostriedkov   
   z Environmentálneho fondu na úhradu nákladov súvisiacich s ochranou životného prostredia za služby vo verejnom záujme č. 220181 08U05, č. SAŽP SE/2022/260.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

**ÚVODNÉ USTANOVENIA**

**Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Cena“** znamená konečnú cenu za prípravu a realizáciu Kampane a poskytnutie Marketingových služieb a ostatných plnení na základe tejto Zmluvy vrátane DPH uvedenú v bode 5.2 tejto Zmluvy.

**„Dielo“** alebo **„Kampaň“** pozostáva z dodania tovaru a poskytnutia edukatívnych / propagačných, resp. marketingových služieb definovaných v Prílohe č. 1 tejto zmluvy – Podrobná špecifikácia plnenia (ďalej aj ako „**Marketingové služby**“) a konkretizovaných v Ponuke Poskytovateľa, ktorých účelom je vytvoriť komplexné multižánrové dielo prepájajúce offline a online prostredie, ktoré bude venované natívnej popularizácii slovenských národných parkov a domáceho turizmu.

**„Dokumentácia Poskytovateľa“** znamená všetky doklady á dokumentáciu vzťahujúce sa na Dielo, ktoré je Poskytovateľ povinný odovzdať Objednávateľovi na základe Špecifikácie predmetu zákazky, tejto Zmluvy a Ponuky Poskytovateľa.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Oznámenie“** má význam uvedený v bode A) Preambuly tejto Zmluvy*.*

**„Ponuka Poskytovateľa“** znamená ponuku, ktorú Poskytovateľ predložil na základe Oznámenia a na základe ktorej bol Poskytovateľ úspešný.

**„Poskytovateľ“** znamená osobu menovanú ako Poskytovateľ v záhlaví tejto Zmluvy.

**„Poskytovateľ NFP“** má význam uvedený v bode C) Preambuly tejto Zmluvy.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy.

**„Vyššia moc“** má význam uvedený v bode 6.5 tejto Zmluvy.

„**Výstupy Kampane**“ alebo len „**Výstupy**“ sú jednotlivé výsledky tvorivej činnosti pochádzajúce z prípravy Diela/Kampane schválené Objednávateľom komunikované voči verejnosti.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Zmluva o poskytnutí finančných prostriedkov z Environmentálneho fondu na úhradu nákladov súvisiacich s ochranou životného prostredia za služby vo verejnom záujme č. 22018108U05, č. SAŽP SE/2022/260“** má význam uvedený v bode C) Preambuly tejto Zmluvy.

**„Zmluva“** znamená túto zmluvu o poskytnutí marketingových služieb v znení všetkých jej príloh a doplnení.

**„Zmluvná strana“** znamená Objednávateľa alebo Dodávateľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Dodávateľa.

1. **Výklad Zmluvy a pojmov**

Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:

* + - 1. slová v jednotnom čísle zahŕňajú aj ich množné číslo a naopak;
      2. slová v mužskom rode zahŕňajú aj ich ženský rod a naopak;
      3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
      4. prílohy Zmluvy tvoria jej neoddeliteľnú súčasť;
      5. deň sa rozumie kalendárny deň, pokiaľ Zmluva neurčuje inak;
      6. osobou sa rozumie aj právnická aj fyzická osoba, vrátane jej právneho nástupcu.

1. **Predmet Zmluvy**
   1. Predmetom tejto Zmluvy je úprava práv a povinností Zmluvných strán pri plnení záväzku Poskytovateľa v súlade s touto Zmluvou riadne a včas, samostatne, na vlastnú zodpovednosť a s odbornou starostlivosťou počas trvania tejto Zmluvy uskutočniť Kampaň a poskytovať propagačné Marketingové služby na základe požiadaviek Objednávateľa a záväzku Objednávateľa zaplatiť Poskytovateľovi za poskytnuté služby odplatu.
   2. Predmetom tejto Zmluvy je úprava najmä, nie však výlučne, nasledovných záväzkov Poskytovateľa:
      * 1. dodanie Diela na vlastnú zodpovednosť spočívajúce v poskytnutí tovarov a Marketingových služieb súvisiacich s vytvorením a propagáciou environmentálneho vzdelávacieho časopisu pre študentov a žiakov, vytvorení interaktívno-edukatívnej webstránky a kampane na sociálnych sieťach v rámci projektu a poskytnutie súvisiacich služieb v súlade so Špecifikáciou predmetu zákazky,
        2. dodanie Dokumentácie Poskytovateľa, ktorá sa k Dielu vzťahuje,
        3. umožnenie Objednávateľovi nadobudnúť vlastnícke právo k Dielu a/alebo ktorejkoľvek časti Diela v neobmedzenom rozsahu v súlade s touto Zmluvou a všeobecne záväznými právnymi predpismi relevantnými vo vzťahu k dodaniu Diela podľa tejto Zmluvy.

Predmet zmluvy je rozdelený do troch celkov: (i) poskytnutie služieb súvisiacich s vytvorením a propagáciou environmentálneho vzdelávacieho časopisu pre študentov a žiakov, (ii) vytvorenie interaktívno-edukatívnej webstránky a (iii) kampaň na sociálnych sieťach v rámci projektu a poskytnutie súvisiacich služieb (ďalej len „**Predmet zmluvy**“).

Predmet zmluvy je bližšie špecifikovaný v prílohe č. 1 Podrobná špecifikácia plnenia.

1. **Podmienky vykonania a dodania Diela**
   1. Poskytovateľ je povinný vyžiadať si od Objednávateľa všetky potrebné informácie a pokyny potrebné dodanie Diela v súlade s touto Zmluvou. Objednávateľ je povinný poskytnúť Poskytovateľovi včas potrebnú súčinnosť pri plnení Zmluvy, najmä poskytnúť Poskytovateľovi na požiadanie všetky podklady, ktoré sú podľa Poskytovateľa nevyhnutné pre plnenie Zmluvy. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi Poskytovateľ nie je oprávnený nakladať inak ako pre účely poskytovania marketingových služieb podľa Zmluvy, najmä ich sprístupniť tretím osobám a to ani po zániku, resp. zrušení Zmluvy. Pokiaľ boli podklady poskytnuté inak ako elektronickými prostriedkami, je Poskytovateľ po pominutí účelu ich držania povinný ich vrátiť Objednávateľovi.
   2. Časový harmonogram prípravy a dodania jednotlivých Výstupov Kampane (ďalej ako „**Harmonogram**“) bude nasledovný:

A) Príprava vzdelávacieho časopisu/komiksu, ktorý je rozdelený na 10 dielov (typov) - časový harmonogram prípravy:

a) Prípravná fáza (10 krátkych kreatívnych námetov, návrhy skíc, prvé grafické návrhy ) - do 2 týždňov od účinnosti zmluvy;

b) 1. a 2. typ časopisu - pripravený pre tlač do 6 týždňov od účinnosti zmluvy;

c) 3. a 4. typ časopisu - pripravený pre tlač do 10 týždňov od účinnosti zmluvy;

d) 5. a 6. typ časopisu - pripravený pre tlač do 14 týždňov od účinnosti zmluvy;

e) 7. a 8. typ časopisu - pripravený pre tlač do 18 týždňov od účinnosti zmluvy;

f) 9. a 10. typ časopisu - pripravený pre tlač do 22 týždňov od účinnosti zmluvy;

B) Finalizácia, resp. kompletné odovzdanie podkladov na tlač, ako aj odovzdanie digitálnej formy pre školy spolu s vytvorením interaktívno-edukatívnej webstránky - do 24 týždňov od účinnosti zmluvy;

C) kampaň na sociálnych sieťach v rámci projektu a poskytnutie súvisiacich služieb: do troch (3) mesiacov od účinnosti zmluvy budú teasingové služby pripravené na odsúhlasenie a následne po odsúhlasení Objednávateľa propagácia počas platnosti Zmluvy.

* 1. Poskytovateľ je povinný každý Výstup predložiť Objednávateľovi na pripomienkovanie pred jeho dodaním/pred uverejnením. Objednávateľ musí každý Výstup písomne odsúhlasiť – postačujúca je forma e-mailu.

Kontaktnou osobou za účelom odsúhlasenia Výstupov zo strany Objednávateľa je:

Mgr. Alexandra Machanová

E-mail: [alexandra.machanova@sazp.sk](mailto:alexandra.machanova@sazp.sk)

tel: [*doplní Verejný obstarávateľ pred podpisom zmluvy*]

Výstupy Kampane sú dodané riadne po písomnom odsúhlasení Objednávateľom (postačujúci je e-mail), ak spĺňajú všetky požiadavky podľa tejto Zmluvy a sú vyhotovené podľa pokynov Objednávateľa, a zodpovedajú účelu sledovaného touto Zmluvou. Výstupy musia byť zhotovené a odovzdané kvalite určenej Objednávateľom, v súlade s Právnymi predpismi a bez vád, ktoré by mohli mať za následok vznik škody na strane Objednávateľa alebo tretej osoby.

* 1. Zmluvné strany sa dohodli, že od pokynov Objednávateľa sa môže Poskytovateľ odchýliť, len ak je to naliehavo nevyhnutné v záujme Objednávateľa a Poskytovateľ nemôže včas dostať jeho súhlas. Poskytovateľ je však povinný písomne o takomto postupe Objednávateľa informovať bez zbytočného odkladu.
  2. Poskytovateľ je povinný písomne oznámiť Objednávateľovi všetky okolnosti, ktoré zistil pri plnení Zmluvy a ktoré môžu mať vplyv na zmenu pokynov Objednávateľa týkajúcich sa účelu sledovaného Zmluvou alebo sú podľa názoru Poskytovateľa nevyhnutné na riadne plnenie Zmluvy.
  3. Ak by Poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich z tejto Zmluvy, je o tom povinný bezodkladne informovať Objednávateľa a zároveň mu navrhnúť vhodné možnosti riešenia takýchto prekážok.
  4. Poskytovateľ je povinný podľa potreby a na výslovnú žiadosť Objednávateľa zúčastňovať sa na rokovaniach súvisiacich s plnením Zmluvy a pravidelne informovať Objednávateľa o priebehu plnenia Zmluvy.
  5. Poskytovateľ sa zaväzuje konať tak, aby nedošlo k neoprávnenému zásahu do práv tretej osoby; ak by poskytovaním Marketingových služieb došlo k neoprávnenému zásahu do práv tretej osoby, ide o porušenie Zmluvy zo strany Poskytovateľa a Poskytovateľ sa zaväzuje bezodkladne odstrániť neoprávnený zásah. Objednávateľ má voči Poskytovateľovi právo na náhradu škody vzniknutej konaním Poskytovateľa, uplatnená zmluvná pokuta sa do náhrady škody nezapočítava.

1. **Práva duševného vlastníctva a licencia**
   1. Poskytovateľ udeľuje Objednávateľovi k akýmkoľvek Výstupom, ktoré vyhotoví na základe tejto Zmluvy v súlade s ustanovením § 65 a nasl. Autorského zákona výhradnú a bezodplatnú licenciu na akékoľvek použitie Výstupov Poskytovateľa (vrátane kopírovania, užívania, zdieľania či zverejnenia, a to aj prostredníctvom tretích osôb) s právom postupovať takúto licenciu a udeľovať sublicenciu tretím osobám. Rovnako platí v prípade, ak na základe tejto Zmluvy bude poskytovaním Marketingových služieb vytvorené iné plnenie spĺňajúce definičné znaky autorského diela v zmysle Autorského zákona.
   2. Táto licencia oprávňuje Objednávateľa a/alebo ktorúkoľvek osobu, ktorá bude oprávneným užívateľom týchto Výstupov a/alebo ktorúkoľvek osobu, ktorej boli postúpené práva v rozsahu licencie, na akékoľvek použitie týchto Výstupov vrátane ich kopírovania, užívania, zdieľania a zverejnenia.
   3. Licencia sa udeľuje ako výhradná, bez časového a teritoriálneho obmedzenia.
   4. Poskytovateľ sa zaväzuje Objednávateľa odškodniť pred každým nárokom tretej osoby z porušenia akéhokoľvek autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s plneniami podľa tejto Zmluvy, ktorý vznikne z alebo v súvislosti s používaním Výstupov Poskytovateľa Objednávateľom a/alebo akoukoľvek treťou osobou v zmluvnom vzťahu s Objednávateľom. Poskytovateľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Poskytovateľa podľa tohto bodu.
   5. Pre realizačnú fázu Kampane zároveň Objednávateľ poskytuje súhlas, resp. ponecháva mu právo na uvedenie akýchkoľvek Výstupov na verejnosti v zmysle ustanovení § 19 ods. 4 písm. f) a § 27 Autorského zákona.
2. **Cena a platobné podmienky**
   1. Cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
   2. Celková Cena za Dodanie diela – uskutočnenie Kampane a realizáciu všetkých súvisiacich plnení služieb za celé obdobie trvania Zmluvy je nasledovná:

Cena bez DPH: [*doplní uchádzač*] EUR

Sadzba DPH: [*doplní uchádzač*] EUR

Cena s DPH: [*doplní uchádzač*] EUR (slovom: [●] EUR)

* 1. Celková Cena je stanovená súčtom jednotlivých častí plnenia (jednotlivých častí Kampane) poskytovaných na základe Zmluvy. Cena je konečná a zahŕňa všetky náklady, odmeny, primeraný zisk, clá a iné náklady, na riadne poskytnutie všetkých plnení v rozsahu a na základe tejto Zmluvy.

|  |  |  |  |  |  |
| --- | --- | --- | --- | --- | --- |
| **Položka** | **Merná jednotka** | **Počet** | **Celková cena v EUR bez DPH** | **DPH (20%)** | **Celkový cena v EUR vrátane DPH** |
| Časopis  (komix) | diel/príbeh | 10 | [*doplní uchádzač*] | [*doplní uchádzač*] | [*doplní uchádzač*] |
| Mediálny balík | Celok | 1 | [*doplní uchádzač*] | [*doplní uchádzač*] | [*doplní uchádzač*] |
| Web stránka | celok | 1 | [*doplní uchádzač*] | [*doplní uchádzač*] | [*doplní uchádzač*] |
| **Celková cena** | | | [*doplní uchádzač*] | [*doplní uchádzač*] | [*doplní uchádzač*] |

* 1. Poskytovateľ vystaví celkom šesť faktúr vždy vo výške odpovedajúcej 1/6 Celkovej ceny v zmysle bodu 5.3 tejto Zmluvy. Prvých 5 faktúr (ďalej jednotlivo len „**čiastková faktúra**“) bude vystavených na pravidelnej báze vždy po uplynutí 30 dní realizácie Diela. Pre vylúčenie pochybností prvá čiastková faktúra bude vystavená do 30 dní odo dňa nadobudnutia účinnosti tejto Zmluvy.

Posledná, šiesta faktúra (ďalej len „**záverečná faktúra**“) bude vystavená Poskytovateľom až po celkovom protokolárnom odsúhlasení/odovzdaní všetkých plnení v zmysle tejto Zmluvy, ktoré bude potvrdené Objednávateľom (postačujúci je forma emailu).

* 1. Splatnosť každej faktúry podľa tejto Zmluvy je 30 dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Poskytovateľa uvedený v záhlaví Zmluvy.
  2. Faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Každá faktúra musí byť rozdelená na jednotlivé položky tak, ako sú uvedené v rozpočte Ceny v bode 5.3 vyššie. Ak faktúra nebude obsahovať uvedené náležitosti alebo ak nebude obsahovať správne údaje, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.

1. **Riziko a zodpovednosť za škodu**
   1. Poskytovateľ vyhlasuje a ubezpečuje Objednávateľa, že konaním Poskytovateľa a/alebo zverejnením žiadaných Výstupov v rámci dodania Diela nedôjde k žiadnemu porušeniu Právnych predpisov zo strany Poskytovateľa ani Objednávateľa. Poskytovateľ zodpovedá bez obmedzenia za všetky škody, ktoré vzniknú jeho zavinením, a/alebo ktoré vzniknú Objednávateľovi a/alebo iným osobám v súvislosti s realizáciou Kampane.
   2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu tejto Zmluvy Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude dodané riadne a/alebo včas z dôvodov na strane Poskytovateľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
   3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Poskytovateľ.
   4. Poskytovateľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov vyhotovenia, dokončenia a/alebo užívania Výstupov zhotovených a dodaných zo strany Poskytovateľa a/alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Poskytovateľom.
   5. Poskytovateľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
      * 1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku Vyššej moci, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci alebo inej prekážky brániacej riadnemu a včasnému plneniu povinností podľa tejto Zmluvy. Zmluvné strany sa dohodli, že pre prípad výskytu prekážky sa dohodnú na zmene Harmonogramu; ustanovenie bodu 3.2 Zmluvy sa použije primerane, pričom lehota 5 (päť) pracovných dní začína plynúť odo dňa, kedy sa Zmluvná strana dozvie, alebo sa pri náležitej starostlivosti mohla dozvedieť o vzniku prekážky, ktorá jej bráni v plnení povinnosti podľa tejto Zmluvy.

1. **Zmluvné sankcie**
   1. V prípade omeškania Poskytovateľa s poskytnutím akéhokoľvek plnenia (s dodaním akejkoľvek časti Diela), najmä nezabezpečenia jednotlivých Výstupov v dohodnutom čase, v požadovanom množstve a kvalite, omeškania s dodaním Výstupov podľa Harmonogramu, má Objednávateľ nárok na zaplatenie zmluvnej pokuty vo výške 0,05 % z čiastky Ceny pripadajúcej na jednotlivú položku podľa bodu 5.3 Zmluvy, s ktorej dodaním je Poskytovateľ v omeškaní a to za každý aj začatý deň omeškania. Poskytovateľ je v omeškaní aj v prípade, ak má dodaná/poskytnutá Marketingová služba vady a to až do odstránenia týchto vád.
   2. V prípade, ak Poskytovateľ zadá určitú časť plnenia tejto Zmluvy Subdodávateľovi v rozpore s postupom podľa bodu 9 tejto Zmluvy má Objednávateľ nárok na zaplatenie zmluvnej pokuty vo výške 5.000,- EUR (slovom: päťtisíc euro);
   3. V prípade omeškania Objednávateľa s úhradou faktúr má Poskytovateľ nárok na zaplatenie úroku z omeškania vo výške 0,03 % z dlžnej sumy vrátane DPH za každý aj začatý deň omeškania.
   4. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok, okrem prípadov objektívnej nemožnosti dodatočného plnenia. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.
   5. Splatnosť faktúry za zmluvnú pokutu vystavenej podľa tohto bodu bude minimálne tridsať (30) kalendárnych dní.
2. **Trvanie a ukončenie Zmluvy**
   1. Táto Zmluva nadobúda platnosť dňom jej podpisu oboma Zmluvnými stranami a účinnosť deň po dni jej zverejnenia v súlade s Právnymi predpismi.
   2. Táto Zmluva trvá do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
   3. Táto Zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
   4. V prípade zániku Zmluvy dohodou Zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
   5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
   6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Poskytovateľom. Na účely tejto Zmluvy sa za podstatné porušenie Zmluvy Poskytovateľom považuje najmä, nie však výlučne:
      * 1. ak sa preukáže, že Poskytovateľ v ponuke predloženej na základe Oznámenia predložil nepravdivé doklady alebo uviedol nepravdivé, neúplné alebo skreslené údaje, ktoré mohli mať vplyv na výsledok Prieskumu trhu;
        2. ak nastane iná okolnosť uvedená v tejto Zmluve alebo v Právnych predpisoch oprávňujúca Objednávateľa odstúpiť od Zmluvy.
3. **Subdodávatelia**
   1. Poskytovateľ je oprávnený plnením vybraných častí tejto Zmluvy (Diela) poveriť svojich subdodávateľov. V prípade, ak Poskytovateľ využije na plnenie ktorejkoľvek povinnosti podľa tejto Zmluvy subdodávateľa, Poskytovateľ za konanie subdodávateľa voči Objednávateľovi zodpovedá, ako keby plnenie vykonával sám.
   2. V prípade, ak má počas plnenia Zmluvy Poskytovateľ záujem využiť služby subdodávateľa / zmeniť alebo doplniť svojich subdodávateľov, je povinný rešpektovať nasledovné pravidlá:
      * 1. subdodávateľ, ktorý má plniť v zmysle tejto Zmluvy za Poskytovateľa alebo ktorého sa týka návrh na zmenu, musí byť schopný realizovať príslušnú časť predmetu zákazky a musí spĺňať rovnaké podmienky, ako Poskytovateľ / pôvodný subdodávateľ viažuce sa k príslušnej časti predmetu zákazky, ktorú má realizovať,
        2. Poskytovateľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienky uvedenej vyššie.
   3. Návrh na použitie, zmenu alebo doplnenie subdodávateľa spolu s dokladmi podľa bodu 9.2 b) vyššie musí Poskytovateľ predložiť Objednávateľovi najneskôr 3 pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 9.2 vyššie.
   4. Pre vylúčenie pochybností sa Zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu.
   5. Poskytovateľ nesie plnú zodpovednosť a prípadné sankcie za subdodávateľov, ktorí porušili zákaz nelegálneho zamestnávania.
4. **Spoločné a záverečné ustanovenia**
   1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a Zákona o verejnom obstarávaní a ostatných všeobecne záväzných Právnych predpisov platných a účinných v Slovenskej republike.
   2. Poskytovateľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
   3. Z dôvodu, že predmet plnenia bude financovaný z prostriedkov poskytnutých Objednávateľovi z Environmentálneho fondu na základe Zmluvy o poskytnutí finančných prostriedkov   
      z Environmentálneho fondu na úhradu nákladov súvisiacich s ochranou životného prostredia za služby vo verejnom záujme č. 220181 08U05, č. SAŽP SE/2022/260, zaväzuje sa Poskytovateľ strpieť výkon kontroly/auditu v zmysle príslušných právnych predpisov súvisiaceho so zhotovením Kampane a/alebo poskytnutím Marketingových služieb alebo v súvislosti s nimi v zmysle tejto Zmluvy kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä Objednávateľ a ním poverené osoby, Environmentálny fond a Ministerstvo životného prostredia Slovenskej republiky a nimi poverené osoby, ďalšie orgány a/alebo osoby oprávnené na výkon kontroly/auditu, najmä v súlade so zákonom č. 357/2015 Z. z. o finančnej kontrole a audite a o zmene   
      a doplnení niektorých zákonov v znení neskorších predpisov.
   4. Táto Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Poskytovateľ obdrží dva (2) rovnopisy.
   5. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní a to za predpokladu, že sa nezmenia záväzky Poskytovateľa, ku ktorým sa zaviazal v Ponuke Poskytovateľa. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
   6. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
   7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

**Objednávateľ: Poskytovateľ:**

V Banskej Bystrici, dňa ......................... V [*doplní uchádzač*], dňa [*doplní uchádzač*]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Michal Maco, generálny riaditeľ** [*doplní uchádzač*]

Prílohy:

Č. 1 – Podrobná špecifikácia plnenia

Č. 2 – Zoznam subdodávateľov

**Príloha č. 1 Zmluvy - Podrobná špecifikácia plnenia**

# **ZÁKLADNÝ OPIS**

### **Projekt Národné parky**

### Ideový zámer projektu

Zámerom projektu je vytvoriť komplexné multižánrové dielo prepájajúce offline a online prostredie, ktoré bude venované natívnej popularizácii slovenských národných parkov a domáceho turizmu. Kampaň bude propagovať turistiku a environmentálne cítenie hravou formou ako životný štýl, a to prostredníctvom populárno-edukatívnych príbehov, bude systematicky budovať povedomie mladej generácie o kľúčových ekologických témach a okrem propagačnej roviny bude plniť aj edukačnú, zábavnú, inšpiratívnu, motivačnú a takisto mobilizačnú úlohu.

### Cieľová skupina

Projekt je primárne orientovaný na mladú generáciu detí od 8 do 15 rokov, kategóriu žiakov druhého stupňa základných škôl, ktorá bude mať cez svojho vyučujúceho možnosť zapojiť sa do náväzného programu na podporu environmentálnej gramotnosti. V rámci cielenia na túto skupinu bude snaha položiť základy dlhodobých ekologických postojov a pozitívneho sentimentu k slovenskej prírode.

### Moduly projektu

Základným pilierom projektu je vytvorenie zastrešujúceho brandu, pod ktorým budú všetky aktivity, moduly a posolstvá kampane jednoznačne identifikovateľné.

Medzi moduly bude patriť:

* Séria originálnych komiksových príbehov, ktorých reálie, zápletky, kulisy a náučné pointy budú dedikované prostrediu slovenských národných parkov.
* Interaktívno-edukatívna webstránka, ktorá poskytne štruktúrované informácie o národných parkoch, digitalizované podoby ilustrovaných máp, zoznam komiksov a informácie o súťažiach.
* Kampaň na sociálnych sieťach zastrešená ambasádormi projektu, ktorá bude obsahovať:

terénne vlogy na platforme YouTube,

sériu natívnych príspevkov na platforme Instagram.

* Celoslovenské mobilizačné súťaže zamerané na: a) aktivizáciu tried v okolí škôl, č) kreatívne projekty, b) zvýšenie návštevnosti v národných parkoch v sezónnom období.

Jednotlivé moduly kampane budú distribuované:

* do základných škôl  v rámci environmentálneho programu na základe dopytu vyučujúceho,
* priamo do národných parkov, kde budú k dispozícii návštevníkom zdarma,
* budú voľne dostupné v online prostredí na dedikovanej webstránke projektu, na platforme YouTube a Instagram

### Špecifikácia aktivít

Aktivity projektu pozostávajú z troch hlavných oblastí, ktoré budú navzájom komplementárne:

* Offline prostredie
* Online prostredie
* Aktivizačné súťaže

### **Predmetom tejto Zmluvy je (i) poskytnutie služieb súvisiacich s vytvorením a propagáciou environmentálneho vzdelávacieho časopisu pre študentov a žiakov, (ii)** **vytvorenie interaktívno-edukatívnej webstránky a (iii)** **kampaň na sociálnych sieťach v rámci projektu a poskytnutie súvisiacich služieb.**

### **Harmonogram uskutočnenia predmetu Zmluvy je nasledovný:**

### Príprava vzdelávacieho časopisu/komiksu, ktorý je rozdelený na 10 dielov (typov) - časový harmonogram prípravy:

### Prípravná fáza (10 krátkych kreatívnych námetov, návrhy skíc, prvé grafické návrhy ) - do 2 týždňov od účinnosti zmluvy;

### 1. a 2. typ časopisu - pripravený pre tlač do 6 týždňov od účinnosti zmluvy;

### 3. a 4. typ časopisu - pripravený pre tlač do 10 týždňov od účinnosti zmluvy;

### 5. a 6. typ časopisu - pripravený pre tlač do 14 týždňov od účinnosti zmluvy;

### 7. a 8. typ časopisu - pripravený pre tlač do 18 týždňov od účinnosti zmluvy;

### 9. a 10. typ časopisu - pripravený pre tlač do 22 týždňov od účinnosti zmluvy;

### Finalizácia, resp. kompletné odovzdanie podkladov na tlač, ako aj odovzdanie digitálnej formy pre školy spolu s vytvorením interaktívno-edukatívnej webstránky - do 24 týždňov od účinnosti zmluvy;

### kampaň na sociálnych sieťach v rámci projektu a poskytnutie súvisiacich služieb: do troch (3) mesiacov od účinnosti zmluvy teasingové služby budú pripravené na odsúhlasenie a následne po odsúhlasení Objednávateľa propagácia počas platnosti zmluvy.

# **PODROBNÝ OPIS PREDMETU ZÁKAZKY**

### Zámerom projektu je vytvoriť originálnu komiksovú sériu populárno-náučných príbehov, ktoré budú situované do prostredia slovenských národných parkov a ktoré budú mať v rámci dramatickej zápletky edukačné prvky.

### Komiksy budú určené najmä pre žiakov 5. - 9. ročníka základných škôl, budú k nim distribuované cez učiteľov zapojených do environmentálneho programu v podobe fyzických výtlačkov a zároveň budú k dispozícii aj v digitálnej verzii na dedikovanej webstránke.

### Vo všetkých príbehoch bude vystupovať dvojica ambasádorov, slovenských infuencerov, ktorí budú hlavní protagonisti komiksovej série a hlavné tváre celého projektu. O jednotlivých národných parkoch a prepojených komiksoch pripravia mediálny materiál na populárne sociálne siete.

### **Cieľová skupina**

Komiks bude orientovaný na generáciu detí s ročníkom narodenia 2007-2012, na kategóriu žiakov druhého stupňa základných škôl, ktorá bude mať cez svojho vyučujúceho možnosť zapojiť sa do náväzného programu na podporu environmentálnej gramotnosti. V rámci cielenia na túto skupinu bude snaha položiť základy ekologických postojov, pozitívneho sentimentu k slovenskej prírode a špeciálne k národným parkom.

Mediálne výstupy ambasádorov a dodatočná podpora týchto výstupov budú cielené práve na túto kategóriu.

### **Špecifikácie časopisu**

# **Základná** **štruktúra**

Komiksová séria bude rozdelená epizódne na desať samostatne pochopiteľných príbehov s rozsahom 32 vnútorných strán. Každá epizóda bude mať vlastný názov a celú sériu bude zastrešovať osobitný titul.

Aspoň 30 strán z každej epizódy bude ilustrovaných a beletrizovaných. Pôjde o originálne a doposiaľ nezverejnené ilustrácie a originálny scenár. Aspoň jedna strana každej epizódy bude mať podobu edukatívnej infografiky.

Predná obálka bude tematicky ilustrovaná. Bude obsahovať titulný názov celej série, názov epizódy, poradie v rámci celku a bude v rámci nej spomenutý národný park, v ktorom sa dej danej epizódy odohráva.

Na vnútorných obálkach budú základné informácie o komiksovej sérii, o tvorcoch, o ťažiskovom programe a QR kódy prepájajúce čitateľa na online prostredie a dedikovanú webstránku.

Zadná obálka bude ilustrovaná podľa témy a podľa daného národného parku.

# **Formálna štruktúra**

Každú epizódu budú tvoriť základné časti umelecky stvárnenej fabuly. Bude mať úvod, jadro, rozuzlenie a bude ilustrovaná na základe dramatizovaného scenára, ktorý bude vopred odsúhlasený prideleným garantom. Súčasťou komiksu budú dialógy v slovenskom jazyku, ktoré budú súčasťou ilustrácii vo forme rôznoforemných bublín. Okrem dialógov budú súčasťou scén aj zvukomalebné vsuvky.

Minimálne 90% celkového rozsahu textu bude v spisovnej podobe. Vo zvyšných 10% budú prípustné slovenské nárečia typické pre dané lokality. Minimálny rozsah textu každej epizódy budú 3 normostrany, respektíve 5400 znakov.

Súčasťou príbehu môžu byť doplňujúce lišty, ktoré budú upresňovať čas, miesto, prípadne môžu byť využité pre vsuvky rozprávača.

# **Žánrové** **kritéria a štýl rozprávania**

Príbeh každej epizódy bude spĺňať kritéria žánru dobrodružné sci-fi, prípadne young adult. Prípustné budú prvky fantasy.

Epizódy budú mať pozitívne konce s úspešným rozuzlením zápletky a prípadným záverečným poučením, či posolstvom. Komiksy budú bez krvi, násilia a bez vulgárnych výrazov.

# **Obsahové špecifikácie a ideový zámer**

Dej príbehov bude natívnym spôsobom propagovať turistiku ako zdravý a zmysluplný životný štýl a vykresľovať slovenskú prírodu v pozitívnom duchu. V príbehoch sa objavia ekologické riešenia zakomponované do dialógov, ilustrácii, alebo aj priamo do zápletky. Hlavným cieľom komiksovej série bude budovanie povedomia o národných parkoch.

Dej príbehu sa bude odohrávať v blízkej budúcnosti. Autori umeleckou a populárnou formou predstavia plánované skutočnosti súvisiace s národnými parkmi. Prípustné a vítané budú fiktívne elementy zvyšujúce atraktivitu a dynamiku celku.

# **Špecifikácia prostredia a kulís**

Každá časť sa bude venovať práve jednému národnému parku, ktorého prostredie, špecifiká a lokality využije vo forme autentických kulís. Pôjde o tieto lokality: Tatranský národný park, Národný park Nízke Tatry, Národný park Slovenský raj, Pieninský národný park, Národný park Malá Fatra, Národný park Veľká Fatra, Národný park Muránska planina, Národný park Slovenský kras, Národný park Poloniny.

Desiata časť sa bude zaoberať fiktívnym desiatym národným parkom a bude sumarizovať príbehovú stránku komiksovej série.

# **Špecifikácia edukačných elementov**

Na aspoň jednej dvojstránke každej epizódy bude ilustrovaná reprodukcia jednej z konkrétnych lokácii národného parku. V rámci tejto dvojstránky budú edukačné vsuvky týkajúce sa špecifík parku, ktoré budú kombináciou ilustrácie a textu.

V každej epizóde sa objavia aspoň štyri edukačné vsuvky ako súčasť sujetu, a to vo forme infografického panelu, ktorého obsahom budú overené fakty o špecifikách parku verifikované garantom.

# **Špecifikácia protagonistov a ďalších prvkov príbehu**

Hlavní hrdinovia komiksovej série budú ambasádori projektu, ktorí budú vystupovať v každej epizóde ako riešitelia zápletky a ako postavy cez ktoré bude prúdiť hlavný naratív príbehov. Vedľajšími postavami komiksovej série budú správcovia národných parkov, ktorí budú mať spoločné poznávacie znaky, a to vo forme rovnošaty.

V epizódach sa bude okrem existujúcich lokalít situačne objavovať fauna a flóra typická pre danú oblasť, a to s dôrazom na endemity.

Všetky postavy, živočíchy budú anatomicky zodpovedať skutočnosti. Názvoslovie a odborná terminológia v komikse bude zodpovedať skutočnému stavu.

# **Špecifikácia formátu**

Zdrojové dáta k jednotlivým epizódam budú dodané v digitálnej podobe, a to v dvoch verziách. Formát podkladov bude pdf.

Prvá verzia bude prispôsobená zobrazeniu v online prostredí vo farebnej škále RGB.

Druhá verzia bude spĺňať všetky štandardy tlačových podkladov ako: farebná škála CMYK, texty, panely a linky bublín vo vektoroch a farba 100% čierna, 5mm spadávka, orezové značky.

# **Požiadavky na autorov a tvorcov**

Na kreatívnom a finalizačnom procese sa môže podieľať neobmedzený počet spoluautorov a ilustrátorov, ktorí môžu figurovať ako subdodávatelia. Nie je podmienka, aby boli všetky komiksové epizódy ilustrované v rovnakom vizuálnom štýle, ak zostane jednotná celková povaha diela.

Poskytovateľ musí na plnenie využiť autorov a tvorcov, prostredníctvom ktorých preukazoval splnenie podmienok účasti v zmysle bodu 3.1.2 časti D súťažných podkladov.

# **Vlastnícke práva**

Všetci autori, umelci a ďalší participanti kreatívneho procesu budú mať uzatvorené zmluvy, v rámci ktorých umožnia presun autorských práv konečného diela na SAŽP.

Vlastnícke práva konečného diela budú patriť v plnom rozsahu SAŽP, a to v neobmedzenom rozsahu.

# **Špecifikácia distribúcie**

**Distribúcia časopisu nie je predmetom tejto zákazky. Pre informáciu uchádzačov uvádzame spôsob distribúcie časopisov:**

Časopis bude distribuovaný po epizódach do tried na základe dopytu, ktorý sprostredkuje vyučujúci zapojený do environmentálneho programu. Dostupný bude aj v digitálnej forme na webstránke dedikovanej projektu. Všetky diely budú uverejnené online, respektíve dorazia do tried do konca školského roku 2022/2023.

Ďalšie použitie tlačových podkladov na komerčnú distribúciu bude možné iba s výhradným písomným súhlasom SAŽP.

### **Špecifikácia** **mediálneho balíka**

# **Ambasádori projektu**

Pre efektívny zásah mediálnej podpory projektu, ktorý je cielený na mladú generáciu žiakov základných škôl, budú hlavnými tvárami projektu dvaja slovenskí influenceri, resp. influencerky. Pôjde o dvoch ambasádorov, ktorí budú mať na starosti mediálne aktivity propagujúce celý projekt a zároveň budú vystupovať vo všetkých epizódach ako ťažiskové postavy skrz ktoré bude prúdiť ústredný dejový naratív.

# **Požiadavky na ambasádorov**

Poskytovateľ musí na plnenie využiť ambasádorov, prostredníctvom ktorých preukazoval splnenie podmienok účasti v zmysle bodu 3.1.2 časti D súťažných podkladov.

# **Špecifikácia mediálnych aktivít**

Hlavní ambasádori budú tvárou iniciatívy a budú mať na starosti komunikáciu všetkých aktivít projektu na cieľovú skupinu. Zároveň vytvoria ku každému národnému parku natívny mediálny obsah, ktorý budú zverejňovať na svojich profiloch na sociálnych platformách.

Hlavné témy obsahu budú prepojené na príbehy komiksu a na národné parky, kde budú audiovizuálnou formou predstavovať prírodu, faunu, flóru, históriu, zaujímavé miesta a turistické atrakcie. Ambasádori spoločne osobne navštívia všetky národné parky a sprostredkujú svojim sledovateľom zážitky a dojmy s cieľom zachytiť atmosféru a odprezentovať všetky kľúčové posolstvá projektu.

# **Špecifikácia formátov a obsahového plánu**

V každom národnom parku (resp. počas cesty do oblasti/z oblasti) vytvoria obaja ambasádori svoj vlastný unikátny obsah priamo v teréne, a to v podobe:

1. originálnych fotografií v kvalite a rozmeroch použiteľných pre platformu Instagram,
2. originálneho videomateriálu v kvalite 4K a rozlíšení 3840x2160.

Z takto pripraveného materiálu sa následne vytvorí séria navzájom prepojených príspevkov na sociálne siete, ktoré budú postupne uverejňované na základe vopred schváleného obsahového plánu, a to v období, ktoré bude predchádzať distribúcii komiksov na jednotlivé školy, až do obdobia, ktoré sa bude s touto distribúciou prekrývať.

# **YouTube** **videá**

Terénne video blogy (vlogy), ktoré budú divákov sprevádzať zážitkami ambasádorov priamo v parkoch. Súčasťou bude aj vzájomná interakcia oboch protagonistov, ktorá z pohľadu dosahov videí vo výsledku zabezpečí synergické efekty. Každý z ambasádorov poskytne divákom na návštevu parku vlastnú perspektívu a doplní ju vlastnými monológmi.

Počet terénnych vlogov: 2 (jeden od každého ambasádora)

Minimálna dĺžka jedného vlogu: 20 minút

# **Instagram posty**

Séria originálnych fotografií, ktoré budú zachytávať ambasádorov počas ich návštevy v národných parkoch a ktorá bude predstavovať vizuálne atraktívnu formu prezentácie slovenskej prírody.

Počet príspevkov: 18 (9 od každého ambasádora)

# **Instagram reels**

Reels reprezentujú populárny formát krátkych video príspevkov cielený najmä pre mladšiu generáciu fanúšikov. Zabezpečí modernú prezentáciu národných parkov a slovenskej prírody s potenciálom vysokých dosahov.

Počet príspevkov: 18 (9 od každého ambasádora)

# **Instagram stories**

Stories sú formát, ktorý je najvhodnejší na interakciu s publikom. Prostredníctvom ankiet, otázok zaujímavých informácií, kvízov, výziev a momentiek z výletov ambasádori svojmu publiku prirodzenou formou odovzdajú informácie a inšpirujú ich k návšteve národných parkov.

Počet príspevkov: 90 (45 od každého ambasádora)

# **Teasingový obsah**

Príspevky uverejnené na profiloch na sociálnych platformách v úvodnej fáze projektu, ktorými budú ambasádori komunikovať pripravované aktivity, zbierať záujemcov o komiks a smerovať ich na dedikovanú webstránku. Tieto príspevky budú adresované primárne na cieľovú skupinu žiakov s výzvou posunúť informácie o enviroprogram svojim vyučujúcim.

Rozsah príspevkov: 2x instagram reels, 10x instagram stories

### **Špecifikácia dedikovanej webstránky**

Webstránka bude obsahovať:

* 1. základné informácie o projekte,
  2. digitalizovanú podobu vybraných častí komiksovej série,
  3. zoznam komiksových epizód s anotáciami,
  4. odkazy na vybrané mediálne výstupy ambasádorov (nepovinné)

Minimálne podmienky pre spustenie:

1. Webstránka musí fungovať na prehliadačoch:
   1. Google Chrome verzie 87.0 a vyššej.
   2. Mozilla Firefox verzie 78.0 a vyššej.
   3. Safari pre macOS verzie 14.0.3 a vyššej.
2. Webstránka musí fungovať na operačných systémoch:
   1. Microsoft Windows 10 verzie 19042.928 a vyššej.
   2. Mac OS verzie 11 a vyššej.
   3. Android verzie 10 a vyššej.
   4. iOS verzie 14 a vyššej.

### **Špecifikácia tlače**

**(tlač nie je predmetom zákazky, špecifikácia tlače je uvedená iba pre ilustráciu, ako pripraviť grafiku pre tlač)**

Formát: 155mm x 225mm

Papier: obálka 135g ONM, vnútro 90g BO Farebnosť: obálka aj vnútro 4+4 CMYK Povrchová úprava: obálka 1+1 matný ochranný lak

Rozsah: 32+4 str.

Väzba: V1 na dlhšej strane (2 skobky)

Počet: 4 ks na učiteľa

Mutácie: 10 krát (10 epizód)

Dokopy: 40 ks na učiteľa

# **MIESTO A TERMÍN PLNENIA PREDMETU ZÁKAZKY**

### Miesto plnenia predmetu zákazky: územie Slovenskej republiky, pričom výstupy budú odovzdané do sídla Verejného obstarávateľa.

### Termín plnenia predmetu zákazky: **do šiestich** **(6) mesiacov odo dňa účinnosti zmluvy**.

### Bližšie informácie o mieste a lehote plnenia sú uvedené v Prílohe č. E.1 Zmluva o poskytnutí služieb.

**Príloha č. 2 Zmluvy**

**ZOZNAM SUBDODÁVATEĽOV**

**Obchodné meno / Názov Poskytovteľa:**

**Sídlo / Miesto podnikania:**

**IČO:**

Dolu podpísaný zástupca Poskytovateľa (meno a priezvisko) ....................................., týmto čestne vyhlasujem, že pri plnení predmetu Zmluvy o dielo „Projekt Národné parky: Environmentálny vzdelávací časopis pre študentov a žiakov, interaktívno-edukatívna webstránka a kampaň na sociálnych sieťach“

č. [●] zo dňa .........:

* sa **nebudú** podieľať subdodávatelia a celý predmet zmluvy budeme plniť vlastnými kapacitami\*
* sa **budú** podieľať nasledovní subdodávatelia\*:

*⁕Nehodiace sa preškrtnúť*

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Obchodný názov subdodávateľa** | **IČO** | **Podiel na realizácii zákazky v %** | **Predmet subdodávky** | **Osoba oprávnená konať v mene subdodávateľa \*\*** | | |
| **Meno a priezvisko** | **Adresa pobytu** | **Dátum narodenia** |
| 1. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

*Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f) zákona o verejnom obstarávaní. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje subdodávateľ len vo vzťahu k tej časti predmetu zákazky, ktorú má subdodávateľ plniť.*

V ................, dňa:

..................................................................................

*(Meno, priezvisko + podpis a pečiatka Poskytovateľa)*